નવી દિલ્હી- ભારતીય રીઝર્વ બેંક દ્વારા નવી 100ની નોટનો લૂક જાહેર કરી દેવામાં આવ્યો છે. આ સો રુપિયાની નોટમાં ગુજરાતની પ્રસિદ્ધ હેરિટેજ સાઇટ રાણકી વાવને સ્થાન આપવામાં આવ્યું છે. ગુજરાતને ચલણી નોટમાં આ સાથે પ્રથમવાર સ્થાન મળ્યું છે.મહાત્મા ગાંધી સીરીઝની આ નવી નોટ પર ગવર્નર ઊર્જિત પટેલના હસ્તાક્ષર છે. આરબીઆઈ તરફથી અપાયેલાં નિવેદન મુજબ નવી 100 રુપિયાની નોટની પાછલી બાજુએ ગુજરાતના પાટણ જિલ્લાની રાણકી વાવાનું ચિત્ર છે. નોટ પર આ ચિત્ર ઉપસાવવામાં ભારતની ભવ્ય સાંસ્કૃતિક વારસાઇને પ્રગટ કરવાનો હેતુ છે.